**Čovjek sa zvijezda** (eng. *Starman*) američka je znanstveno-fantastični drama i film ceste iz 1984. kojeg je režirao John Carpenter. Glavne uloge tumače Jeff Bridges, Karen Allen i Charles Martin Smith. Radnja se odvija oko izvanzemaljca koji je prilikom pada na Zemlju uzeo ljudski oblik umrlog supruga jedne žene, te oni krenu na putovanje u Arizonu kako bi stigli do lokacije na koju će ga svemirsku brod povesti natrag kući. Film je zaradio 28,74 milijuna $ u američkim kinima, čime je bio 30. najkomercijalniji film 1984. dobio je pohvale kritičara te bio nominiran za nekoliko nagrada. Po filmu je 1986. snimljena i istoimena serija.

*Čovjek sa zvijezda* je proveo pet godina na čekanju prije nego je odobren za snimanje za Columbia Pictures, nakon što je producent Michael Douglas zahtijevao da se scenarij Brucea E. Evansa i Raynolda Gideona realizira. Zbog toga što su priče o izvanzemaljcu bile toliko slične, Columbia je odlučila napustiti produkciju Spielbergova *E.T.-a* jer su smatrali da je taj film za djecu, dok je *Čovjek sa zvijezda* za odraslu, zrelu publiku. Ipak, *E.T.* je 1982. postao jedan od najkomercijalnijih filmova svih vremena, te po zaradi na kino dvoranama uvelike nadmašio *Čovjeka sa zvijezda*.

Radnja
------

Voyager 2 u orbiti Neptuna naiđe na izvanzemaljski brod, koji posluša njegovu snimku koja sadrži razne jezike i informacije o Zemlji. Svemirski brod krene u zemljinu atmosferu, ali ga američka vojska zabunom obori jer je procijenila da se radilo o sovjetskom borbenom zrakoplovu. Brod se sruši, ali izvanzemaljac, u obliku plave kugle energije, stigne do jedne kolibe u kojoj živi Jenny Hayden, čiji je suprug Scott Hayden prije godinu dana umro u jednoj nesreći. Izvanzemaljac uz pomoć DNA iz vlasi Scottove kose poprima njegov oblik, te to dovodi do Jennyjinog šoka jer ponovno ugleda svojeg pokojnog supruga. Uz pomoć slabog engleskog, Izvanzemaljac joj objasni da ima samo tri dana da stigne do Arizone, gdje će ga njegov svemirski brod pokupiti, inače će umrijeti jer ne može dugo opstati na zemljinoj površini.

Iako je Jenny zbunjena i isprva pokušava ljudima reći da je oteta, počinje shvaćati da je izvanzemaljac dobroćudan i da ne želi nikome nauditi. Uz pomoć auta krenu na dugu vožnju do Arizone, dok ih proganja vojska koja želi izvršiti pokuse nad stranim bićem. U jednom restoranu, izvanzemaljac ugleda ubijenog jelena, sažali se nad njim te ga vrati natrag u život, ali to dovodi do nasilnog sukoba sa nekoliko lovaca na jelene, pa par mora bježati. Izvanzemaljac učini da Jenny postane trudna te u Las Vegasu upotrijebi svoje moći da zaradi na igrama za sreću i kupi auto uz pomoć kojeg stignu do Arizone. Policija ih uhvati, ali ih SETI znanstvenik Mark Shermin odluči pustiti iz samilosti, iako stoga upadne u nevolje sa vojskom. Najzad, svemirski brod se pojavi te uzima Vanzemaljca natrag.

Glumci
------

* Jeff Bridges - Vanzemaljac/Scott Hayden
* Karen Allen - Jenny Hayden
* Charles Martin Smith - Mark Shermin
* Richard Jaeckel - George Fox
* Robert Phalen - Major Bell
* Tony Edwards - Narednik Lemon
* John Walter Davis - Brad Heinmuller
* Ted White - Lovac na jelene
* Dirk Blocker - Policajac 1
* M. C. Gainey - Policajac 2
* George Buck Flower - Kuhar
* Ralph Cosham - Narednik

Nagrade
-------

Jeff Bridges je nominiran za Oscar za najboljeg glumca, što i danas čini *Čovjeka sa zvijezda* jednim od rijetkih filmova SF ili fantasy žanra u kojima je glavni glumac ili glumica nominirana za Oscara.

Bridges je nominiran za najboljeg glumca u drami a Jack Nitzsche za najbolju izvornu glazbu za Zlatni globus.

Bridges je osvojio nagradu Saturn za najboljeg glumca, a nominirani su bili i Karen Allen u kategoriji najbolje glumice i u kategoriji najboljeg SF filma.

Kritike
-------

> *STARMAN* sadrži potencijal postati bedast film, ali dvoje glavnih glumaca imaju tako puno simpatija za likove u filmu, koji je reklamiran kao svemirska fantazija, da postaje jedan od dirljivijih ljubavnih priča 1984...Najzanimljiviji sastojak *STARMANA* je vjerojatno Bridgesov pristup u igranju bića sa drugog svijeta. Njegov lik postepeno postaje sve čovječniji kako film odmiče, ali nikada nije bez trzavica: glava mu se miče poput ptice, koraci su mu nesigurni a govori kao da postoji milisekunda zastoja između mozga i jezika. Glumci povremeno pokušavaju promijeniti svoj izgled; Bridges uzima prepredeniji put te nas pokušava uvjeriti da Jeff Bridges nije nastanjen samim sobom.
> 
> – Roger Ebert

> Nije ugodno gledati talentiranog filmaša Johna Carpentera kako dobrovoljno iskrivljava svoju osobnost kako bi se uklopio u komercijalni (čitaj Spielbergovski) profil, a jedino uvodna horor sekvenca ovog filma iz 1984. ima težinu prave uključenosti. Ipak, ima ovdje elementa poezije pop kulture u scenariju kojeg su potpisali Bruce A. Evans i Raynold Gideon.
> 
> – Dave Kehr

> *STARMAN* je predivan film koji spaja ZF, film ceste i romansu u intrigantnu, vrlo zabavnu cjelinu...*STARMAN* je zabavan film sa onom vrstom osjećajnosti, ljubavi i humora kojeg danas rijetko kada viđamo na velikim ekranima.
> 
> – Movie Guide

Izvori
------

1. ↑  „Starman (1984)". Box Office Mojo.
2. ↑  Glenn Lovell (18. siječnja 1985). „`Starman` Stirs Up A Stormv From Sci-fi Fans And Experts". Chicago Tribune.
3. ↑  Roger Ebert (1. siječnja 1984). „Starman (1984)". rogerebert.com.
4. ↑  Dave Kehr (2012). „Starman (1984)". Chicago Reader.
5. ↑  „Starman (1984)". movies.tvguide.com. 6. lipnja 2007. Arhivirano iz originala na datum 2014-10-20. Pristupljeno 2014-02-13.

Vanjske poveznice
-----------------

* *Starman* na sajtu IMDb
* *Starman* na filmskoj bazi podataka TCM
* *Starman* na Rotten Tomatoes-u ()
* *Starman* na AllRovi-u
* Starman Arhivirano 2004-10-21 na Wayback Machine-u na theofficialjohncarpenter.com
* LA Weekly - intervju o snimanju *Starmana* Arhivirano 2012-07-30 na Wayback Machine-u

| * p
* r
* u
Filmovi koje je režirao John Carpenter |
| --- |
| 1970-e | *Dark Star* (1974) **•**  *Assault on Precinct 13* (1976) **•**  *Halloween* (1978) **•**  *Someone's Watching Me!* (1978) **•**  *Elvis* (1979) |
| 1980-e | *The Fog* (1980) **•**  *Escape from New York* (1981) **•**  *The Thing* (1982) **•**  *Christine* (1983) **•**  *Starman* (1984) **•**  *Big Trouble in Little China* (1986) **•**  *Prince of Darkness* (1987) **•**  *They Live* (1988) |
| 1990-e | *Memoirs of an Invisible Man* (1992) **•**  *Body Bags* (1993) **•**  *In the Mouth of Madness* (1995) **•**  *Village of the Damned* (1995) **•**  *Escape from L.A.* (1996) **•**  *Vampires* (1998) |
| 2000-e | *Ghosts of Mars* (2001) |
| 2010s | *The Ward* (2010) |
| **Srodno: John Carpenter - filmografija** |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 316754632
* BNF: cb16458980m (podaci)
* BNE: XX3727212

 |